Készítsünk amulettet!

Ha a varázserejében nem is hiszünk, csinos kiegészítő lehet, és a szorongást is oldja, ha szép, és kellemes kézbe venni, szorongatni.

Először körben ülve beszéljük át, hogy milyen helyzetekben lenne jó egy varázserejű amulett: mitől félünk, szorongunk?

Aztán gondolkodjunk el, hogy ki milyen anyagot fog a kezébe szívesen: műanyag, üveg, fa, fém, textil, esetleg valamilyen termés? Próbáljuk megmagyarázni, hogy miért.

A következő a méret és a viselet: mekkora legyen és hogyan használjuk? Kézbe szorítható, nyakba akasztható? Ha láncot akarunk ráerősíteni, lyukasnak vagy lyukasztható anyagból készültnek kell lennie.

Milyen színű legyen, akarunk-e ráfesteni, rárajzolni, matricázni, esetleg faragni?

Fontos, hogy minden lépés előtt gondoljuk át az egyéni ízlésbeli különbségeket és hogy ki milyen ügyesen tudja/akarja megmunkálni az alapanyagot.

Munkálkodjunk/alkossunk közösen! Mindenki szerezze be és hozza el, amivel dolgozni akar, szükség esetén kérjen segítséget, tanácsot a társaitól.

Legvégül mindenki mutassa be az amulettjét!